עולם הפשע הישראלי יקבל השבוע חיזוק משמעותי: אלף אסירים ישוחררו ביום חמישי מבתי הכלא בישראל. בנוסף לכך, במהלך הימים בשבוע הבא ישוחררו עוד 300 אסירים בשחרור מוקדם. מדובר בשחרור האסירים הגדול ביותר שבוצע בישראל בשנים האחרונות.



כל האסירים שישוחררו הם אסירים פליליים והשחרור יבוצע לאחר שביום חמישי בבוקר ייכנס לתוקפו חוק "שחרור מנהלי". במסגרת החוק החדש, ינוכו לאסירים עד 30 שבועות מאסר בהתאם לתקופת מאסרם על מנת לצמצם את הצפיפות בבתי הכלא. במהלך הדיונים על החוק, הוחלט כי האסירים ביטחוניים יוחרגו.



לוואלה! NEWS נודע כי ביום חמישי ישוחררו רוצחים, אנסים, שודדים, גנבים, עברייני מין ופדופילים, עברייני צווארון לבן ועוד. כך 30 מהמשוחררים הם אנשי ארגוני פשיעה שמוגדרים כאסירי הפרדה בבתי הכלא. 40 מהמשוחררים הם עברייני מין ופדופילים, 130 תושבי השטחים שניים תושבי רצועת עזה.



לקריאה נוספת:

חיסול כפול בלוד: בעל ואישה נמצאו ירויים בכלי רכב מול מטה להב 433

דרוש רמפכ"ל: אתגר הצ'יקן המשטרתי שהכשיל את ישראל

"לחזק את ההרתעה": משפחות שכולות יקיימו עצרת מחאה בתל אביב